open-index/open-wikipedia-markdown huggingface dataset:
Edmund av Skottland

**Edmund** (*Etmond mac Maíl Coluim* eller *Eadmund Margotsson*) (født etter 1070, død etter 1097) var en sønn av Máel Coluim mac Donnchada (Malcolm III) og hans andre hustru Margaret. Han kan bli funnet på noen lister over skotske konger, men det finnes imidlertid ingen bevis på at han noensinne var konge av Skottland.

Da Edmunds far og hans bror Edvard, den utpekte arvingen, ble drept i november 1093 tok Máel Coluims bror Domnall Bán (Donald III) tronen. Edmund og hans yngre brødre Edgar, Aleksander og David flyktet til England hvor deres halvbror Donnchad (Duncan II) allerede var ved hoffet til Vilhelm Rufus.

I 1094 drev Donnchad, med Rufus’ velsignelse og med militær støtte fra den engelske adelen uten land og landeiere fra Lothian, Domnall Bán fra tronen. Det er antatt at Edmund, som den neste i alder var Donnchads utpekte arving. Et skotsk opprør tvang Donnchad til å sende sine engelske allierte hjem. Kort tid etter ble hans selv drept. Morderen var Máel Petair, mormaer av Mearns, men *[[Ulster-annalene]]* og William av Malmesbury er begge enig at mordet skjedde på ordre fra Domnall Bán og Edmund.

Om dette er riktig er grunnen til Edmund hadde sluttet seg til sin onkel ukjent. Det er antatt at Domnall da pekte ut sin nevø Edmund som sin utpekte arving ettersom han selv ikke hadde egne sønner, og det er antatt at Edmund ble gitt en apanasje for å styre.

I 1097 kom Edmunds onkel på morsiden, Edgar Ætheling, nordover med en hær og drev Domnall Bán fra tronen og plassert Edgar som skottenes konge og med Aleksander som den utpekte arving. Mens Domnall Bán ble mishandlet, lemlestet og fengselet til han døde i 1099 var Edmund langt heldigere. Han ble kronraket og sent til klosteret Cluniac monastery ved Montacute i Somerset hvor han til slutt antagelig døde, men når er ikke kjent.

## Litteratur

* Duncan, A.A.M., *The Kingship of the Scots 842&ndash;1292: Succession and Independence.* Edinburgh University Press, Edinburgh, 2002. ISBN 0-7486-1626-8
* Oram, Richard, *David I: The King Who Made Scotland.* Tempus, Stroud, 2004. ISBN 0-7524-2825-X

## Eksterne lenker
* Annals of Ulster (oversatt) ved University College Cork CELT Corpus of Electronic Texts
Delisa Walton-Floyd

**Delisa Walton-Floyd** (født 28. juli 1961) er en amerikansk tidligere mellomdistanseløper som spesialiserte seg på 800 meter. Hun var to ganger amerikansk mester på distansen.

I 1987 fikk hun sølvmedalje under de panamerikanske leker. Under VM i 1987 og 1991 kom hun til semifinalene. Karrierens høydepunkt oppnådde hun med femteplass i OL 1988 i Seoul med tiden 1.57,80. Denne tiden skulle også vise seg å bli stående som personlig bestenotering. Hun er rangert den femte beste amerikanske 800 meter løperen gjennom tidene.

Under VM i Tokyo i 1991 ble hun tatt for bruk av amfetamin og utestengt i fire år.

## Referanser


## Eksterne lenker
*
SAS-hotellet

**SAS-hotellet** er (det lokale) navnet på flere hoteller tilknyttet Radisson Hotels

*Radisson Blu Hotel Bodø
*Radisson Blu Royal Hotel, Stavanger
*Radisson Blu Scandinavia Hotell i Oslo
*Radisson Blu Royal Hotel (København) på Vesterbro i København
*Radisson Blu Hotel Scandinavia (København) på Islands Brygge i København
Devil Dog: The Hound of Hell

***Devil Dog: The Hound of Hell*** er en amerikansk skrekkfilm produsert for CBS-TV i 1978. Hovedrollene spilles av Richard Crenna og Yvette Mimieux. Regi er ved Curtis Harrington.

## Handling
Middelklassefamilien Barry anskaffer seg en søt hundevalp. Etterhvert som hunden vokser til begynner en rekke uforklarlige ting å skje, husholdersken dør under mystiske omstendigheter og en rekke andre mystiske dødsfall hender i det idylliske nabolaget. Etterhvert kommer familien under stadig sterkere påvirkning av hunden, og husets familiefar (Richard Crenna) skjønner at han må bryte den makt som den har fått over hans kone og to barn. Han er en sterk personlighet og er den eneste som kan klare å utfordre de krefter som hunden styres av. En avgjørende kamp oppstår mellom ham og hunden og dets sanne skikkelse trer til slutt fram. 

## Om filmen
*Devil Dog* ble utgitt på video i Norge rundt 1983.

## I rollene
*Richard Crenna ....  Mike Barry 
*Yvette Mimieux ....  Betty Barry 
*Kim Richards ....  Bonnie Barry 
*Ike Eisenmann ....  Charlie Barry 
*Victor Jory ....  Shaman 
*Lou Frizzell ....  George 
*Ken Kercheval ....  Miles Amory 
*R.G. Armstrong ....  Dunworth 

## Referanser


## Eksterne lenker
*
Lumphanan

**Lumphanan** er en skotsk landsby i Aberdeenshire, omtrent 40 km fra Aberdeen og 16 km fra Banchory. Lndsbyen har to puber, en i selve landsbyen kalt «The MacBeth Arms» og den andre rundt fem km unna kalt «The Cross».

Landsbyen oppsto langs jernbanen i løpet av 1800-tallet, men en kirke er antatt å gå tilbake til før reformasjonen og da tilegnet Sankt Finan. Den ble ombygget i 1762 og utvidet i 1851. Til sørvest ligger «Peel of Lumphanan», et festningsanlegg fra 1200-tallet og på 1400-tallet et herskapshus kalt «Halton House» som sto til 1782.

## Historie
Lumphanan er dokumentert for å være stedet for et slag i år 1057 hvor Malcolm III av Skottland beseiret Macbeth av Skottland. Macbeth, kjent blant annet fra William Shakespeares drama *[[Macbeth (skuespill)|Macbeth]]* ble dødelig såret på nordsiden av fjellkjeden Mounth etter å ha trukket seg tilbake sammen med sine menn over fjellovergangen Cairnamounth for til sist å ta opp kampen i slaget ved Lumphanan. Det historiske diktet *[[Bercháns profeti]]* hevder at Macbeth ble såret ved Lumphanan og døde to dager senere ved Scone, 96 km lengre sør. Macbeths stesønn Lulach mac Gille Coemgái ble installert som konge kort tid etter.

En steinrøys som kalles for «Macbeth's Cairn» (*Macbeths steinrøys*) og som står mellom Lumphanan og Perkhill markerer det stedet hvor det er sagt at Malcolm drepte Macbeth.

## Sport
Sammen med en kort, men utfordrende golfbane med ni hull har Lumphanan også en nylig oppusset bane for flere idretter, og ytterligere sportsaktiviteter i et stort parkanlegg. Lumphanans fotballag, kalt for «The Wildcats», og Scott Middleton har vært lagets mest suksessfulle trener i nyere tid.

## Referanser
Eirik Evjen

**Eirik Evjen** (født 1989) er en norsk skuespiller og fotograf fra Kampen i Oslo. 
Han har spilt i filmene *[[Glasskår (film)|Glasskår]]*, *[[Tommys inferno]]* og *[[Max Manus (film)|Max Manus]]*. Han spilte også en gjesterolle i *Himmelblå*, og hadde en av hovedrollene som sabotør i NRK-serien *[[Kampen om tungtvannet (TV-serie)|Kampen om Tungvannet]]*. Han er utdannet fotograf ved Bilder Nordic School of Photography.

## Som fotograf
Eirik Evjen jobber som freelancefotograf og cinematograf i eget studio. Han har mottatt flere priser for sitt fotografiske arbeid og fått  oppmerksomhet for sine arkitektoniske miniatyrvideoer på Vimeo. *Tiny Capital* hadde pr. februar blitt sett av over én million mennesker.

## Referanser

## Eksterne lenker
*
Sandra Gasser

**Sandra Gasser** (født 27. juli 1962 i Bern) er en tidligere sveitsisk friidrettsutøver. Under VM 1987 i Roma, hvor hun fikk tredjeplass på 1500 meter, ble hun tatt i doping og diskvalifisert. Etter den to-årige dopingdommen etablerte hun seg igjen i verdenstoppen, med 3.-plass både under EM 1990 og Innendørs-VM 1993.

Sandra Gasser vant syv sveitsiske mesterskapstitler, og holder fortsatt sveitsisk rekord på 800 meter.
## Høydepunkter
* 1984: 3.-plass Innendørs-EM (1500 meter)
* 1987: 1.-plass Innendørs-EM (1500 meter)
* 1990: 3.-plass EM 1990 (1500 meter). 
* 1990: 2.-plass Innendørs-EM (1500 meter)
* 1993: 3.-plass Innendørs-VM 1993 (1500 meter)

### Personlige bestenoteringer
* 800 meter: 1.58,90, 21. juni 1987 i Berlin, sveitsisk rekord (1.58,65 i 1990, uoffisielt fordi hun sprang i et felt med andre menn)
* 1500 meter: 4.01,10, 4. juli 1987 i Oslo
* 3000 meter: 8.54,13,  12. juli 1990 i Lausanne

## Referanser


## Kilder
* 
## Eksterne lenker
*
Waltz With Me

***Waltz With Me*** er et musikkalbum av Annbjørg Lien. Det kom ut i 2008 og er basert på en konsert hun holdt på Telemarkfestivalen i juli 2007. Hun dannet da en folkemusikkvartett sammen med amerikanske Bruce Molsky, (fele), hardingfele, gitar og som vokalist, svenske Mikael Marin (fem strengs bratsj) og kanadiske Christine Hanson (cello). Som spesiell gjest på albumet er Kirsten Bråten Berg med som vokalist på to spor. All musikken og arrangementene er av Annbjørg Lien, som også har produsert albumet. Opptak og miksing er gjort av Trond Engebretsen i Kongshavn Studios i Kristiansand, mens mastringen var ved Morten Lund i Masterhuset, Oslo. 

Kirsten Bråten Berg er med på «The Traveller», hvor hun og Bruce Molsky synger norsk og engelsk versjon av teksten. Det samme gjør de på «The Fiddle», hvor siste verset synges som duett. På «Dancing the Years All Away» er det bare Bruce Molsky som synger. 

## Sporliste
#«The Traveller» 5:33 Tekst av Arnt Birkedal: *Riv rav ruskande*, oversatt av Shari Nilsen
#«Sula Mountains» 4:52
#«The Fiddle» 4:09 Tekst av Knut Buen: *Fela*, oversatt av Shari Nilsen
#«Home East» 6:16
#«Masques» 4:53
#«Waltz With Me» 2:46
#«Walking Strings» 4:56
#«Dancing the Years All Away» 4:28 Tekst av Arnt Birkedal: *Dansande ut alle år*, oversatt av Shari Nilsen
#«The Old Car» 3:46
#«Mother and a Son» 5:02
Ryan Franklin

**Ryan Ray Franklin** (født 5. mars 1973 i Fort Smith, Arkansas) er en Major League Baseballspiller.  Franklin er en høyrehånds pitcher for St. Louis Cardinals. I 2005 ble Franklin den åttende Major League-spilleren og den andre Marinerspilleren som testet positivt på steroider. For dette ble han utestengt i ti dager. 13. desember 2007 ble han navngitt i Mitchell Report som en spiller i Major League som hadde benyttet ulovlige prestasjonsfremmende midler.

Franklin var en del av laget som vant olympisk gull under OL 2000 i Sydney.

## OL-medaljer
*  2000  Sydney -  **Gull** i baseball  USA

## Referanser


## Eksterne lenker
*
Zoltan, Hound of Dracula

***Zoltan, Hound of Dracula*** (også kjent under tittelen *Dracula's Dog*) er en amerikansk -grøsser fra 1977 regissert av Albert Band. Filmen handler om Draculas hund, Zoltan. Hunden og en av Draculas tjenere sendes til USA for å finne det siste gjenværende medlemmet av Dracula-slekten. Hovedrollene spilles av José Ferrer, Michael Pataki, Arlene Martel og Reggie Nalder.

## Handling
Under en militærmanøver i Romania avdekker en gruppe soldater familiegraven til grev Dracula. En soldat åpner en av kistene og finner en hund med en trepinne gjennom brystet. Han drar ut trepinnen, men dermed gjenoppliver han vampyrhunden Zoltan, Draculas egen hund. Hunden dreper soldaten og åpner deretter en annen grav i gravkammeret. Denne inneholder liket til Veidt Smit, Zoltans herre og kryptens opprinnelige eier. Zoltan klarer å fjerne trestaken som er satt gjennom Veids hjertet og dermed blir han også brakt tilbake til et en slags liv. Veid ble opprinnelig gjort til Draculas tjener for 300 år siden.

Lojaliteten til Dracula leder Veid og Zoltan ut på en reise til Los Angeles for finne sin nye «mester». Den utvalgte viser seg å være det siste, gjenlevende medlemmet av Dracula-slekten: psykologen Mike Drake. Mike har akkurat dratt på campingtur med kone, barn, og deres to schæferhunder. Schmidt og Zoltan følger etter i en begravelsesbil. Fremme ved det stedet som Drake ferierer begynner Schmidt å stirre på Mikes campingbil mens han sender telepatiske beskjeder til Zoltan. Hunden angriper og suger blodet av Mikes hunder for å skape sin egen hær av vampyrhunder. Etterhvert dukker vampyrjegeren Branco opp for å bekjempe de blodtørstige vampyrhundene og dets utsending. Et siste inferno utspiller seg i en øde hytte der Drake og Branco har søkt tilflukt for de angripende «vampyrhundene».

## Om filmen
*Zoltan* fikk lite oppmerksomhet i sin samtid. Den har fått relativ hard medfart av filmsider som BBC Movies og The Video Graveyard.

Den ble ikke vist på norsk kino. Det er heller ikke kjent om den ble utgitt på video i Norge.

## I rollene
(utvalg)
* Michael Pataki –  Michael Drake/Count Dracula 
* José Ferrer –  Inspector Branco
* Jan Shutan –  Marla Drake 
* Libby Chase –  Linda Drake 
* John Levin –  Steve Drake 
* Reggie Nalder –  Veidt Smith 
  
## Referanser


## Eksterne lenker
*
Tsjerkessk

**Tsjerkessk** (russisk: Черке́сск) er hovedstad i Republikken Karatsjajevo-Tsjerkessia i Russland. Den ligger ved elva Kuban i Nord-Kaukasus, rundt 1300&nbsp;km sørøst for Moskva. Innbyggertall: 116&nbsp;244 (folketelling 2002), 113&nbsp;060 (folketelling 1989). 

Byen ble grunnlagt i 1804 som en kosakk-stanitsa kalt *Batalpasjinskaja*, etter Batal-Pasja, en tyrkisk general av tsjerkessisk herkomst, som i 1790 ble beseiret i et slag i nærheten. I 1931 fikk stedet bystatus under navnet *Batalpasjinsk*. Navnet ble i 1934 endret til *Sulimov*, i 1937 til *Jezjovo-Tsjerkessk*, og endelig til Tsjerkessk i 1939.

I byen bor det tsjerkessere, karatsjaier, russere, abazinere, nogaier og minoriteter av grekere og armenere.

Tsjerkessk er forvaltningsby og politisk, økonomisk og kulturelt senter for Republikken Karatsjajevo-Tsjerkessia. Av industriell betydning er elektroindustri, produksjon av lærvarer og næringsmiddelindustri. Byen har flere høyere utdanningsinstitusjoner.

----
## Eksterne lenker
*
Karatsjajevsk

**Karatsjajevsk** (russisk: Карача́евск) er en by i Republikken Karatsjajevo-Tsjerkessia i Russland. Den ligger ved elva Kuban, rundt 60&nbsp;km sør for Tsjerkessk. Innbyggertall: 22&nbsp;113 (folketelling 2002). 

Karatsjajevsk ble grunnlagt i 1926 som *Georgijevskoje*. Den fikk bystatus i 1929 og skiftet etterhvert navn til *Mikojan-Sjahar*, etter Anastas Mikojan. Fra 5. oktober 1944 til 1. januar 1957, mens karatsjaiene var i eksil i Sentral-Asia, var byen en del av Den georgiske SSR under navnet *Klukhori*. 

Området rundt byen er rikt på fortidsminner fra middelalderen, som ruinene av Khumar og Sjoana-kirken fra 900-tallet.

## Referanser


## Eksterne lenker
*
Ust-Dzjeguta

**Ust-Dzjeguta** (russisk: Усть-Джегута) er en by i Republikken Karatsjajevo-Tsjerkessia i Russland. Den ligger ved elva Kuban, rundt 15&nbsp;km sør for Tsjerkessk. Innbyggertall: 32&nbsp;903 (folketelling 2002), 29&nbsp;225 (folketelling 1989).

Den ble grunnlagt av kosakker i 1861 som stanitsaen *Dzjegutinskaja* (russisk: Джегутинская). Bystatus ble innvilget i 1975. 

## Referanser
Teberda

**Teberda** (russisk: Теберда́) er en by i Republikken Karatsjajevo-Tsjerkessia i Russland. Den ligger i Kaukasus på 1800 moh, rundt 90&nbsp;km sør for Tsjerkessk. Innbyggertall: 7&nbsp;827 (folketelling 2002).

Den ble grunnlagt i 1868 som en karatsjai-bosetning, og ble opprinnelig kalt *Bajtsjoralany-Kjabak*. Bystatus ble innvilget i 1971.

## Referanser
Winter – La det aldri ta slutt

***Winter – La det aldri ta slutt***, er en svensk kriminal-thriller fra 2004 regissert av Eddie Thomas Petersen. Filmen er basert på en roman av Åke Edwardson fra 2000 og er den fjerde av seks todelte TV-filmer om sjefsetterforsker Erik Winter som ble sendt på SVT i 2001 og 2004. Hovedrollen spilles av Johan Gry.

Den ble vist i to deler på SVT i februar 2004.

## Handlingen
Handlingen utspiller seg en sommer da en ung kvinne blir voldtatt i en av Göteborgs parker. Senere blir en annen kvinne funnet drept i den samme parken.

Ugjerningen har tydelige likhetstrekk med en fem år gammel uoppklart drapssak, og Winter arbeider parallelt med begge for å finne en mulig sammenheng. Midt under etterforskningen rammes kollegaen Fredrik Halders av en tragedie som berører også kollegene sterkt.

Etterforskningen utvikler seg til en marerittaktig reise der ordet arvesynd får en helt ny betydning.

## Utvikling av karakterene
Det er en modnere Winter (Johan Gry) vi møter i "La det aldri ta slutt". Den tidligere så innbitte ungkaren har passert førti år, han lever sammen med legen Angela (Ulricha Johnson) og er blitt lykkelig pappa til Elsa. Han henter og bringer i barnehagen og slites

mellom hensynet til familien og den krevende jobben med å etterforske Göteborgs voldsforbrytelser.

Men mye annet ved Winter er ved det samme – som hans eksklusive italienske dresser og forkjærlighet for dyre biler, cigarillos, maltwhisky og jazz. Og skjer det et drap, går han opp i jakten på morderen med den samme besatte målbevisstheten som før. Som etterforsker er han kjennetegnet av sterk intuisjon, menneskekunnskap og et filosofisk sinnelag, og han nyter stor respekt hos kollegene for sine kunnskaper.

## Teamet
På Winters team møter vi de samme etterforskerne som i forrige runde av serien: 
- Bertil Ringmar (Krister Henriksson) er avdelingens ringrev og Winters mest betrodde kollega. Han er en skeptiker av natur, skarp og full av livserfaring.
- Fredrik Halders (Lennart Jähkel) er noe av en grinebiter på overflaten, men under skjuler det seg et varmt hjerte. 
- Aneta Djanali (Marie Kuhlberg) er en av spaningsgruppens få kvinner og er dessuten av afrikansk opprinnelse. Hun har en skarp replikk og ditto hjerne, samtidig som hun er lydhør og empatisk. 
- Lars Bergenhem (Niklas Hjulström) er ung og ambisiøs, men har en tendens til å bli nedslått og usikker fordi han engasjerer seg så sterkt følelsesmessig i sakene. 
- Janne Möllerström (Pierre Lindstedt) er teamets researcher og ordensmann. Han holder styr på de minste detaljer og vokter databasen som sin kjæreste eiendel.

## Rollelist  (utvalg)

## Referanser


## Eksterne lenker
* 
* La det aldri ta slutt hos SVT
Huntly

**Huntly** (skotsk gælisk *Hunndaidh*) er en skotsk by i Aberdeenshire, tidligere kjent som *Milton av Strathbogie*. Den hadde en befolkning på 4 460 i 2004 og er sete for festningen Huntly Castle, nå i ruiner.

Huntly var hjembyen til forfatteren George MacDonald. Noen av hans romaner, spesielt de om Robert Falconer og Alec Forbes av Howglen har handling fra Huntly, selv om navnet er endret, og gir således et godt bilde av livet i Huntly på 1800-tallet.

Både Huntly og det omliggende distriktet Gordon er navngitt for en by og familie som opprinnelig hadde bakgrunn fra grenselandene lengre sør.

Huntly er kjent for Huntly Castle, en vakker festning med utsyn over The Gordon Schools. 

Byen er også hjemmet for de kjente bakeriene Deans som produserte en verdenskjente kakekjekse. I november 2007 åpnet Deans i Huntly deres nye besøkssenter.  Bosetning i nærheten inkluderer Keith og Rothiemay.

Det er utmerkede ørret og laksefiske i elvene River Deveron og River Bogie som blir administrert av «River Deveron Salmon Fisheries Board».

Huntly har en grunnskole, Gordon Primary, og en videregående skole, The Gordon Schools.

De viktigste utendørsaktivitetene inkluderer nordiske grener i naturområdet Clashindarroch Forest, fjellturer til fots og sykling, foruten rugby. Det lokale fotballaget er Huntly F.C.

I nærheten er starten til Skottlands lengste ridetur, *Highland Horseback*, som går 322 km til vestkysten.

Et galgetre finnes ved Leith Hall.

Huntly på New Zealand er oppkalt etter Huntly i Skottland.

## Referanser


## Eksterne lenker
* Huntly nettsted. 
* Gordon Primary
* The Gordon Schools
* Huntly ved ''Undiscovered Scotland''
Naltsjik

**Naltsjik** (russisk: На́льчик, kabardinsk: Налшык, balkarisk: Нальчик) er hovedstad i republikken Kabardino-Balkaria i Russland. Byen ligger på 550 moh i nordhellingen av Kaukasus-fjellene, rundt 1400&nbsp;km sørøst for Moskva. Innbyggertall: 274&nbsp;974 (folketelling 2002), 234&nbsp;547 (folketelling 1989).

## Historie
Naltsjik-området var bebodd av innfødte balkarer og kabardinere så langt tilbake som 1743, men dagens by stammer fra tidlig på 1800-tallet, da det ekspanderende russiske keiserriket bygget et fort der i 1818. En militær bosetning ble grunnlagt på stedet i 1838. Naltsjik forble av relativt liten betydning til etter den russiske revolusjonen, da den i 1921 fikk bystatus, og ble administrativt senter for Den kabardinske autonome oblast.

Under andre verdenskrig var Naltsjik okkupert av Tyskland fra 28. oktober 1942 til 3. januar 1943. Byen ble sterkt skadet under konflikten.

## Økonomi
Naltsjik er en forvaltningsby og er et politisk og kulturelt sentrum for Republikken Kabardino-Balkaria. Den er også et industrielt senter for republikken, med virksomheter innen metallurgi, lettindustri, produksjon av byggematerialer og maskinbygging). Byen er også kjent som et kursted på grunn av sine varme kilder og klare fjelluft.

## Utdanning
Naltsjik har følgende høyere utdanningsinstitusjoner: 
* *Kabardino-Balkarias statlige universitet*
* *Kabardino-Balkarias forretningsinstitutt*
* *Det nord-kaukasiske statlige kunstinstitutt*
* *Kabardino-Balkarias statlige jordbruksakademi*.

## Referanser


## Eksterne lenker
* 
* Informasjon om Naltsjik (russisk)
* Kart over Naltsjik (russisk)
Carl Nordin

**Carl Nordin** (født 23. desember 1989) er en svensk skihopper som representerer klubben IF Friska Viljor. Nordin har hatt det med å prestere bra på trening, men å ikke få det ut i renn, noe hans personlige rekord på 187 meter fra Planica bærer preg av. Rekorden ble forøvrig satt under trening til lagkonkurransen i 2008.

Nordin har aldri deltatt i et individuelt verdenscuprenn. Bare en lagkonkurranse i Planica er verdenscupopptredene Nordin har å sikte til. Likevel har han også deltatt i et skiflyvnings-VM, i Oberstdorf i 2008. Nordin ble der nr. 50 individuelt og nr. 11 med det svenske laget.

I Kontinentalcupen har han en 25.-plass fra Granåsen i 2008 som best. I FIS-Cup er det beste en 20.-plass hjemme i Falun.

## Referanser


## Eksterne lenker
*
Magas

**Magas** (russisk: Мага́с) er hovedstaden i Republikken Ingusjetia i Russland. Den ligger rundt 1500&nbsp;km sørøst for Moskva. Innbyggertallet var 2 505 ved folketellingen i 2010 (folketelling 2002: 275 innb.), og Magas er med det den minste hovedstaden i et av Russlands føderasjonssubjekter. 

Byen ble grunnlagt i 1995, og erstattet Nazran som hovedstad i republikken i 2002, men ennå i 2005 hadde den ikke mer enn 301 innbyggere.

Republikken Ingusjetia ble et separat føderasjonssubjekt i Russland i 1992, etter å ha blitt skilt ut fra den tidligere sovjetrepublikken Tsjetsjenia-Ingusjetia. Nazran, den største av de tre byene i den nye republikken, ble gjort til midlertidig hovedstad, men egnet seg dårlig til formålet. 

I 1995 grunnla derfor president Ruslan Ausjev den nye byen Magas bare noen få kilometer sør for Nazran, og oppkalte den etter middelalderbyen Maghas. Den nye byen var ment å tjene kun administrative formål. Presidentpalasset og regjeringsbygningen ble bygget i en rik orientalsk stil, og et forretningsdistrikt er under bygging. Byen er beregnet å huse rundt 30&nbsp;000 innbyggere i fremtiden.

## Eksterne lenker
*
Kyzyl

**Kyzyl** (russisk og tuvinsk: Кызы́л) er hovedstaden i republikken Tuva i Russland. Den ligger ved elva Jenisej, rundt 3700&nbsp;km øst for Moskva. Innbyggertall:  (est. 2004),  (folketelling 2002). 

Bynavnet betyr «rød» på tuvisk (som i mange andre tyrkiske språk).

Kyzyl ligger der hvor elvene Bolsjoj Jenisej (Store Jenisej) og Malyj Jenisej (Lille Jenisej) løper sammen og danner Verkhnyj Jenisej (Øvre Jenisej). Kyzyl hevder å ligge nøyaktig i Asias geografiske senter. Påstanden er omtvistet, men det er reist et monument merket «Asias senter» på engelsk, russisk og tuvisk.

Kyzyl ble grunnlagt i 1914 som *Belotsarsk* (russisk: Белоца́рск). I 1918 ble navnet endret til*Khem-Beldyr* (russisk: Хем-Белды́р) og i 1926 til Kyzyl.

Mesteparten av bebyggelsen ligger sør for elva og følger elvebredden, med den tetteste bebyggelsen sentrert like nedenfor der hvor de to Jenisej-grenene møtes.

Byen er forvaltningsby for Republikken Tuva, og er republikkens økonomiske og politiske sentrum. Byens industri omfatter teglverk, sagbruk, møbelfabrikker og næringsmiddelindustri, foruten en betydelig transportvirksomhet. 

Kyzyl lufthavn ligger 6 km sørvest for byens sentrum.

## Referanser


## Eksterne lenker
* 
* Foto-slideshow av Kyzyl
* Detaljert kart
* Historien til monumentet «Asias senter»
Ropert

En **ropert**, eller en **megafon**, er et portabelt, ofte håndholdt, traktformet apparat til å forsterke eller rette en person sin stemme mot et særskilt mål. Stemmen fra et menneske spres vanligvis jevnt ut til alle sider, men gjennom en ropert blir lyden konsentrert mot et mindre område. Samtidig fører en ropert til at personer som står ut mot siden av den som bruker roperten hører han dårligere.

Roperter blir for eksempel ofte brukt på idrettarrangement, filminnspillinger, demonstrasjoner eller for å styre større folkemengder.

Fordelen med roperten er at brukeren ikke trenger mikrofon og høyttaler for å forsterke lyden, samtidig som at en roperten er lett å bære med seg.

I dag finnes det også batteridrevne roperter med mikrofon, forsterker og høyttaler innebygget, men de opprinnelige ropertene hadde ikke dette.

## Se også

* Hornhøytaler
Stavanger ingeniørhøgskole

**Stavanger ingeniørhøgskole** var en høgskole i Stavanger for ingeniørutdanning. Skolen ble etablert i 1878 som Teknisk aftenskole. Skolen er i dag en del av Universitetet i Stavanger.

Ingeniørhøgskolens stamtre omfatter roller som Teknisk aftenskole fra 1878, Stavanger elementærtekniske skole fra 1913, Stavanger tekniske skole fra 1944, og den statseide Stavanger ingeniørhøgskole fra 1977. I 1979 ble skolen delt i en teknisk fagskole på videregående skoles nivå, og høgskolen. Skolen ble i 1986 slått sammen med Rogaland distriktshøgskole til Høgskolesenteret i Rogaland. Høgskolesenteret ble til Høgskolen i Stavanger 1. august 1994, da seks statlige og en privat høyskole i Stavanger fusjonerte til en institusjon. 1. januar 2005 ble Høgskolen i Stavanger (gitt ny status som Universitetet i Stavanger (UiS).
## Referanser
Tove Bakke

**Tove Bakke** (født 19. desember 1954 i Sande i Sunnfjord) er en norsk oversetter og gjendikter.

Tove Bakke er utdannet cand. mag. i fransk, spansk og litteraturvitskap fra Universitetet i Oslo. Hun har arbeidet som saksbehandler i Norsk kulturråd.

Bakke ble tildelt Bastianprisen for barne- og ungdomslitteratur 2003 for sin oversettelse av Daniel Pennacs roman *Hund! Hund!*. I 2008 fikk hun Samlagsprisen for sin gjendiktning av den chilenske Nobelprisvinneren Gabriela Mistrals dikt (*Alle skulle bli dronning*, 2007) og «heile sitt omfattande virke for å spreie verdslitteratur til norske lesarar». I 2022 ble hun tildelt Det skjønnlitterære oversetterfonds pris for sitt samlede virke som skjønnlitterær oversetter fra blant annet fransk og spansk.

## Bibliografi
* F. G. Lorca: *Månen har tenner av elfenbein*. gjendiktning, Samlaget (1996)
* D. M. Loynaz: *Svart vin*, gjendiktning, Cappelen (1998)
* F. G. Lorca: *Appelsin og sitron*, gjendiktning, Samlaget (1998)
* S. de Mello Breyner Andresen: *Sjøfarar*, gjendiktning, Cappelen (2000)
* V. Piñera og A. Escobar: *To cubanske*, gjendiktning, Samlaget (2001)
* Alejandra Pizarnik: *Ho som reiser med tomt glas*, gjendiktning, Cappelen (2004)

## Priser
* Bastianprisen 2003
* Samlagsprisen 2008
* Kultur- og kirkedepartementets oversetterbokpris for barne- og ungdomslitteratur 2010
* Rosettaprisen 2021
* Det skjønnlitterære oversetterfonds pris 2022

## Referanser


## Kilder
* Presentasjon av Tove Bakke i Forfatterkatalogen på Forfattersentrums nettsider
Virginia (navn)

**Virginia** er et kvinnenavn med romersk opprinnelse. Navnet kan bety «tjenestejente, jomfru». Navnet er vanlig i mange land, blant annet i USA og Nigeria. En navnebærer er den britiske forfatteren Virginia Woolf, som skrev modernistisk litteratur og fremmet feministisk tenkning. 

**Virgínia** er en form av navnet som brukes i Portugal og flere tidligere portugisiske kolonier.

## Etymologi
*Virginia* er dannet som en feminin form av det romerske familienavnet *Virginius*, som kan være avledet av latinske *virgo*, «tjenestejente, jomfru».

## Utbredelse
*Virginia* var et populært navn i USA på første halvdel av 1900-tallet.

Navnet er i dag vanlig i mange land.

|}

## Kjente personer med navnet
Personene i listen er ordnet kronologisk etter fødselsår.
* Virginia Woolf (1882–1941), britisk forfatter og feministisk pioner
* Virginia Apgar (1909–1974), amerikansk lege og utvikler av Apgar-score for nyfødte
* Virginia Mayo (1920–2005), amerikansk skuespillerinne kjent fra Hollywoods gullalder
* Virginia McKenna (født 1931), britisk skuespillerinne og dyrevernsaktivist
* Virginia Wade (født 1945), britisk tennisspiller og Wimbledon-vinner
* Virginia Madsen (født 1961), amerikansk skuespiller
* Virginia Raggi (født 1978), italiensk politiker og tidligere ordfører i Roma
* Virginia Gardner (født 1995), amerikansk skuespillerinne kjent fra film og TV
* Virginia Tola, argentinsk sopran

## Referanser


## Eksterne lenker
*
Lord Jim (film)

***Lord Jim*** er et britisk-amerikansk eventyrdrama fra 1965 regissert av Richard Brooks. Hovedrollen som Lord Jim spilles av Peter O'Toole, mens andre sentrale roller spilles av James Mason, Curt Jürgens og Eli Wallach. Filmen er basert på Joseph Conrads roman *[[Lord Jim]]* (1900).

Dette er den andre filmatiseringen av boka. Den første er stum og kom i 1925.

## Handling
Lord Jim er styrmannen om bord på et skip i det Det arabiske hav. Da skipet styrer inn i en storm blir han overbevist om at det vil synke med alle sine passasjerer og forlater derfor skipet i panikk. Skipet blir imidlertid berget og Jim blir stilt for retten for feighet og fradømmes sitt styrmannssertifikat.

Hans eneste sjanse til å opprettholde æren, er å ta kapteinsjobben på et skip som har kurs for Patusans kvelende sump. Her befrir han en innfødt stamme fra en røvergenerals blinde terror.

## Om filmen

### Popularitet og økonomi
*Lord Jim* ble ingen publikumssuksess.

### Anmelderne
Den fikk blandet mottakelse av anmelderne, noe som gjenspeiles i at den har fått 57 % på Rotten Tomatoes. O'Toole fikk en del kritikk for sin rolletolkning og han har i ettertid uttalt at han ikke passet til rollen.

### Innspilling
Mye av filmen ble innspilt i nærheten av Angkor Vat i Kambodsja, under svært vanskelige forhold. Filmteamet fikk hjelp av oversetteren  Dith Pran, som senere rømte landet etter den kommunistiske maktovertakelse. Hans liv ble senere portrettert i filmen *[[Dødsmarkene (film)|Dødsmarkene]]* fra 1984.

## I rollene
* Peter O'Toole &mdash; Lord Jim
* James Mason &mdash; Gentleman Brown
* Curd Jürgens &mdash; Cornelius
* Eli Wallach &mdash; The General
* Jack Hawkins &mdash; Marlow
* Paul Lukas &mdash; Stein
* Daliah Lavi &mdash; The Girl
* Akim Tamiroff &mdash; Schomberg
* Juzo Itami &mdash; Waris
* Tatsuo Saito &mdash; Doramin
* Andrew Keir &mdash; Brierly
* Jack MacGowran &mdash; Robinson
* Eric Young &mdash; Malay
* Noel Purcell &mdash; Captain Chester
* Walter Gotell &mdash; Captain of Patna

## Referanser


## Eksterne lenker
*
Sandvika kirke

**Sandvika kirke** i Sandvika var opprinnelig menighetshus for Tanum menighet. Tanum kirke var Sandvikas sognekirke.

Den nygotiske trekirken i Elias Smiths vei 13 sto ferdig i 1890. Den ble bygget og bekostet av Elise Brodtkorb på Kjørbo gård. Arkitekt er sannsynligvis Olaf Boye.

I 1904 fikk menighetshuset et tilbygg, som ifølge Riksantikvarens anmerkning nummer 558 ble oppført av Strømmen Trævarefabrik. Huset og tomten ble samtidig skjenket Vestre Bærum menighet, og i 1921 ble bygningen innviet til kirke. Altertavlen fra 1941 er malt av Mimi Falsen.

Bygningen ble solgt til Pinsekirken i Bærum i 1982.

## Eksterne lenker
*
Speed Racer (film)

***Speed Racer*** er en amerikansk spillefilm fra 2008 som er basert på  den japanske animerte serien *[[Speed Racer]]* fra 60-tallet.  Filmen er skrevet og regissert av Wachowski-brødrene som også fungerer som ko-produsenter. Filmen har vært under utvikling siden 1992, og har byttet manusforfattere og regissører frem til produsent Joel Silver og Wachowski-søsknene slo seg sammen for å starte produksjonen av *Speed Racer* som en familiefilm slik at regissørene kunne nå et bredere publikum.  Skuespiller Emile Hirsch har rollen som Speed, helten fra animasjonsserien, og Christina Ricci prtretterer Speeds kjæreste, Trixie. *Speed Racer* ble produsert i Tyskland ved Babelsberg Studios, hvor alle opptakene ble gjort mot greenscreen.  Wachowski-brødrene filmet også i HD for første gang, og tok i bruk en metode for å sette både forgrunnen og bakgrunnen i fokus for å skape en ekte anime-følelse.  Markedsførere gjorde klart leker og videospill som ble lansert sammen med filmen. *Speed Racer* hadde premiere i USA 3. mai 2008 som avslutningsfilmen ved Tribeca filmfestival, og fikk generell premiere i Nord-Amerika 9. mai 2008. I Norge ble filmen første gang vist 20. juni 2008.

## Handling
Speed Racer (Emile Hirsch) er en ung mann som har medfødte racing-instinkter. Hans mål er å vinne The Crucible, et billøp som strekker seg over hele landet og som tok livet av hans eldre bror, Rex Racer (Scott Porter).  Speed er lojal mot familiebedriften, som blir drevet av hans foreldre Pops (John Goodman) og Mom (Susan Sarandon). Pops designet Speeds bil, Mach 5.  Eieren av Royalton Industries (Roger Allam) gir Speed et lukrativt tilbud, Speed avslår tilbudet, noe som irriterer eieren.  Speed oppdager også at toppindustrisjefer, inkludert Royalton, i hemmelighet driver med korrupsjon og jukser i billøpene for å tjene mer penger. Med sitt tilbud til Speed avslått, vil Royalton forsikre seg om at Speed ikke vinner flere løp.  Speed får støtte fra sine foreldre og kjæresten Trixie (Christina Ricci) og deltar i The Crucible med et partnerskap med sin tidligere rival, Racer X (Matthew Fox), i håp om å redde familiebedriften og hele racingsporten.

## Medvirkende
* Emile Hirsch – Speed Racer
* John Goodman – Pops Racer, Speeds far
* Susan Sarandon – Mom Racer, Speeds mor
* Christina Ricci – Trixie, Speeds kjæreste
* Matthew Fox – Racer X, Speeds rival. Keanu Reeves takket nei til denne rollen.
* Scott Porter – Rex Racer, Speeds eldre bror
* Christian Oliver – Snake Oiler
* Benno Fürmann – Inspector Detector
* Hiroyuki Sanada – Mr. Musha, en forretningsmann
* Richard Roundtree – Ben Burns, en kommentator som tidligere var en fører
* Rain – Taejo Togokhan
* Paulie Litt – Spritle, Speeds yngre bror
* Kick Gurry – Sparky, Speeds mekaniker
* Nicholas Elia – Speed d.y.
* Roger Allam – Mr. Royalton, den korrupte eieren av Royalton Industries
* Nayo Wallace – Minx, Racer X' kjæreste
* Werner Daehn – Sempre Fi-Ber-Leader

## Referanser


## Eksterne lenker
* 
* 
*
Nelly

:*For den amerikanske rapperen, se [[Nelly (rapper)]]*

**Nelly**, eller **Nellie**, er et engelsk kvinnenavn med flere opprinnelser. Navnet er mye brukt i engelsktalende land i Afrika.

## Etymologi
*Nelly* har flere mulige opprinnelser. Det kan være:
* en kjæleform av kvinnenavnet *[[Cornelia]]*, dannet av det romerske familienavnet *[[Cornelius]]* basert på det latinske ordet *cornu*, «horn».
* en opprinnelig engelsk kjæleform av kvinnenavnet *[[Helene]]*, som har opprinnelse i greske *helene*, «fakkel», eller *helios*, «sol».
* en kjæleform av kvinnenavnet *[[Petronella]]*, som er en variant av *Petronilla*, en kjæleform av det romerske familienavnet *Petronius*, som har vært assosiert med greske *petros*, «stein».
* en opprinnelig engelsk kjæleform av kvinnenavnet *[[Eleonora]]*, som har usikker opprinnelse.

## Utbredelse
Navnet er kjent brukt i Sverige første gang i formen *Nelli* i 1793 og i formen *Nelly* i 1803. *Nelly* var mest populært i Sverige i perioden 1885-1909. Formen *Nellie* har vært den mest populære i Sverige de seneste årene. I Norge var *Nelly* mest populært på 1910-tallet.

Navnet *Nelly* var vanlig i Norge fra 1890- til 1930-årene og hadde en popularitetstopp med 0,5 % i 1917.

*Nelly* og *Nelli* har navnedag i flere land:

|}

## Kjente personer med navnet
Personene i listen er ordnet kronologisk etter fødselsår.
* Nelly Sachs (1891–1970), tysk dikter og dramatiker
* Nelly Hansen (f. 1921), norsk bildekunstner og skulptør
* Nelly Furtado (f. 1978), canadisk sanger

## Annen bruk av navnet
* Dirty Nelly, pub-kjede
 
## Referanser


## Eksterne lenker
*
Armen Donelian

**Armen Donelian** (født 1. desember 1950 i New York City) er en amerikansk jazzmusiker (piano) kjent fra en rekke utgivelser i eget navn, samt samarbeid med norske musikere.

Han er utdannet ved Westchester Conservatory of Music (1968) og har bachelor-grad fra  Columbia University (1972). Etter blant annet virke i Sonny Rollins' band, samt i Billy Harpers kvintett (fire utgivelser), innledet han et samarbeid med norske Carl Morten Iversen og Espen Rud (1982) og turnerte landet flere ganger.

I tillegg til hans egne utgivelser (Sunnyside Records), har han med Iversen og Audun Kleive gitt ut *Trio '87*. Donelian har undervist ved New School Jazz and Contemporary Music Program (1986–) i hjembyen, ledet en lang rekke workshops verden over, skrevet instruktive artikler for blant annet Down Beat og gitt ut boken *Training the ear* (1992).  Siden 1998 har han drevet samarbeid med Armenia, blant annet finansiert ved Fulbright-programmet, og er gjesteprofessor ved universitetet i Jerevan.  
## Utgivelser
* *Oasis* (2007).  Med David Clark bass og George Schuller trommer.
* *All Or Nothing At All* (2003).  Med Marc Mommaas saksofon.
* *Grand Ideas* (3 soloplater,  2000)
* *Quartet Language* (2002).  Med Thomas Chapin saksofon, Calvin Hill bass og Jeff Williams trommer (opptak fra 1992).
* *The Wayfarer* og *Secrets* (1988).  Med  Barry Danelian trompet, Dick Oatts saksofon, Bill Stewart trommer, Tuncboyaciyan og Anthony Cox bass.
* *Trio '87* (Odin Records, 1987).
* *A Reverie: Solo Piano* (1986)
* *Stargazer* (Atlas, 1981).  Med Billy Hart og bassist Eddie Gomez.

## Referanser
Du må ikke sove

«**Du må ikke sove**» er et dikt skrevet av Arnulf Øverland. Det ble utgitt i diktsamlingen *Den Røde Front* i 1937, og i 47. årgang (Hefte 5) av Samtiden medio 1936.

En mye sitert verselinje fra diktet er «Du må ikke tåle så inderlig vel den urett som ikke rammer dig selv!» fra *niende strofe*, en advarsel mot likegyldighet:

Videre, i tiende strofe advarer Øverland mot det bakenforliggende *hatet* og *menneskeforakten*:

  
Diktet handler om nazismens og fascismens frammarsj i Europa – en advarsel om det som skal skje. I dette diktet nevner Øverland Hitler ved navn, og sier i *trettende strofe*:

## Referanser



## Eksterne lenker
*  Arnulf Øverland leser YouTube
Skjell

**Skjell** kan referere til:

* Skjell (anatomi), plater i huden hos ulike dyr, som fisker (fiskeskjell), skjellkrypdyr, skjelldyr og sommerfugler
* Muslinger kalles også skjell
* Bløtdyrskall
** Konkylie
** Muslingskall
** Sneglehus
* Skjellende hunder
* Grense (geografisk)
* Skjønn (vurdering)/fornuft

*Se også: [[Shell]]*
Autodesk 3ds Max

**Autodesk 3ds Max** (tidligere 3D Studio MAX) er 3D-programvare for Windows (kun 64-bit siden 2014) utviklet av Autodesk, og er pr. 2019 i versjon 2020. Det blir brukt av videospillindustrien, reklamestudioer og arkitekturvisualiseringsstudioer.

## Innhold
I tillegg til modellerings- og animasjonsverktøy har applikasjonen også «shadere» (for blant annet lysbrytning og -spredning), dynamikksimulasjon, partikkelsystem, fysikksystem (Reactor/Havoc),  modifiserbart brukergrensesnitt og sitt eget programmeringsspråk (MaxScript).

## Se også
* 3D-grafikk
* 3D-animasjon
* Blender
* Maya

## Eksterne lenker
* 
* (en) 3D Studio MAX tutorials
Agnes Ravatn

**Agnes Ravatn** (født 1983) er en norsk forfatter og skribent.

## Arbeid og bakgrunn
Ravatn er utdannet ved Skrivekunstakademiet i Hordaland og har en bachelorgrad fra Universitetet i Bergen

Hun debuterte i 2007 med romanen *Veke 53* (utgitt på Samlaget), som ble belønnet med *[[Natt&Dag]]s* Bergensprisen for beste bok 2007, Sokneprest Alfred Andersson-Ryssts fond 2008, og Rogaland fylkeskommunes litteraturstipend 2008. Fanzinen *Ikke til hjemlån*, utgitt sammen med Kjersti Rorgemoen, Anja Ulset og Mari Ulset, kom i bokform i 2008. I 2009 kom essaysamlingen *Stillstand. Sivilisasjonskritikk på lågt nivå.* I 2011 kom *Folkelesnad*, en essaysamling om norske ukeblader og magasiner, som ble nominert til Brageprisen for beste sakprosabok det året. Høsten 2013 kom det ny roman fra Ravatn, med tittelen *Fugletribunalet*. I 2019 kom romanen *Dei sju dørene*.

Ravatn mottok Språkprisen for nynorsk i 2011, og Arne Hestenes’ journalistpris i 2013. I 2014 fikk hun P2-lytternes romanpris for «Fugletribunalet». I 2014 var hun festspilldikter under Dei nynorske festspela.

Ravatn skriver også fast i avisene *[[Dag og Tid]]* og *[[Dagbladet]]*. 

Ravatn er bosatt i Valevåg i Hordaland.

## Bibliografi
**Essays:**

*2009: *Stillstand. Sivilisasjonskritikk på lågt nivå* ISBN 978-82-521-7436-6
* 2011: *Folkelesnad* ISBN 978-82-521-7866-1
*2014: *Operasjon Sjølvdisiplin*, selvhjelpsbok bygd på artikkelserie i *Dag og Tid*
*2017: *Verda er ein skandale: ei lita bok om livet på landet*
*2018: *Stoisk uro - og andre filosofiske smular*

**Romaner og annet:**
*2007: *Veke 53* (roman) ISBN 978-82-521-7033-7
* 2008: *Ikke til hjemlån. Høgdepunkt frå lågkulturell fanzine - eller omvendt?* ISBN 978-82-521-7238-6
* 2013: *Fugletribunalet* (roman) ISBN 978-82-521-8323-8
*2013: *Ikkje* ISBN 978-82-033-5419-9
* 2019: *Dei sju dørene* (roman) ISBN 978-82-340-0218-2
* 2022: *Gjestene* (roman) ISBN 978-82-340-0943-3
* 2025: *Doggerland* (roman) ISBN  978-82-340-1593-9

## Litterære priser
* 2007: Bergensprisen for beste bok, for *Veke 53*
* 2008: Alfred Andersson-Ryssts fond
* 2008: Rogaland fylkeskommunes Kulturpris
* 2011: Norsk språkpris 2011 (nynorsk)
* 2013: Arne Hestenes’ journalistpris 2013
* 2014: Ungdommens kritikerpris 2014 for *Fugletribunalet*
* 2014: P2-lytternes romanpris 2013 for *Fugletribunalet*
* 2014: Bokbloggernes romanpris 2013 for *Fugletribunalet*
* 2025: Bjørg Vik-prisen – for hennes samlede forfatterskap

## Referanser


## Kilder
*Presentasjon av Agnes Ravatn i Forfatterkatalogen på Forfattersentrums nettsider

## Eksterne lenker
* 
* 

*  Samlagets presentasjon av Agnes Ravatn

* Agnes Ravatn og Charlotte Myrbråten i samtale – lydopptak ved Bergen Offentlige Bibliotek 19. november 2015
*Digitaliserte bøker av Agnes Ravatn i Nasjonalbiblioteket
*Artikler av Agnes Ravatn i Norart
En reise til India

***En reise til India*** (originaltittel: *A Passage to India*) er en britisk dramafilm fra 1984 regissert av David Lean. Hovedrollene spilles av Victor Banerjee, James Fox, Judy Davis og Peggy Ashcroft. Filmen er basert på E. M. Forsters roman *A Passage to India* fra 1924.

## Handling
Handlingen er lagt til 1920-årenes India, da landet var en britisk koloni. 

Den britiske kvinnen Adela Quested (Judy Davis) er på reise i India og hevder å ha blitt voldtatt av inderen Dr. Aziz (Victor Banerjee) under en strabasiøs utflukt til noen huler i fjellene. Etterhvert som dramaet utvikler seg blir det store spørsmålet hvorvidt hun snakker sant. Har hun blitt voldtatt eller er det hun som har forført ham, og har det skjedd noe i det hele tatt? Det blir satt i gang en rettssak etter britisk skikk og bruk som etter hvert får stor oppmerksomhet i det indiske samfunnet.

Filmen omhandler motsetningene mellom indiske tradisjoner, tro og levesett, satt opp mot engelsk kolonimakt med sin arroganse, maktmisbruk og ufølsomhet.

## Om filmen
Filmen ble godt mottatt av kritikerne og har oppnådd høye 83% på Rotten Tomatoes http://www.rottentomatoes.com/movie-1015979/. Variety var begeistret og skrev «*an impeccably faithful, beautifully played and occasionally languorous adaptation of E.M. Forster's classic novel about the clash of East and West in colonial India*» https://web.archive.org/web/20080229073147/http://www.variety.com/review/VE1117793886.html?categoryid=31&cs=1&p=0. For flere kritikere se http://www.imdb.com/title/tt0087892/externalreviews. Kommersielt kan den beskrives som en moderat suksess da den innbrakte $27 millioner ved amerikanske kinoer http://www.imdb.com/title/tt0087892/business.

;Priser
*Reisen til India* vant i 1985 Oscar i kategoriene beste kvinnelige birolle (Peggy Ashcroft) og beste musikk (Maurice Jarre), og ble nominert i ytterligere 9 kategorier. Den vant samme år tre Golden Globes i samme kategorier, pluss beste utenlandske film. Den ble året etter tildelt en BAFTA-pris for beste kvinnelige hovedrolle (Peggy Ashcroft). Den ble også tildelt en rekke andre priser.

## I rollene
* Victor Banerjee – Dr. Aziz
* Judy Davis – Adela Quested
* Art Malik – Ali
* Saeed Jaffrey – Hamidullah
* Roshan Seth – Amritrao
* Peggy Ashcroft – Mrs. Moore
* Alec Guinness – Professor Godbole
* Nigel Havers – Ronny
* James Fox – Fielding
* Richard Wilson – Turton
* Antonia Pemberton – Mrs Turton
* Michael Culver – McBryde

## Referanser


## Eksterne lenker
*
Hezhou

**Hezhou** (kinesisk: 贺州; pinyin: *Hézhōu*) er et byprefektur øst i den autonome regionen  Guangxi i Folkerepublikken Kina. 

## Administrative enheter
Byprefekturet Hezhou har jurisdiksjon over ett distrikt (区 *qū*), 2 fylker (县 *xiàn*) og ett autonomt fylke (自治县 *zìzhìxiàn*).

## Samferdsel
Kinas riksvei 207 løper gjennom selve byen Hezhou – det vil si gjennom bydistriktet Babu. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.

Kinas riksvei 323 løper gjennom området. Den begynner i Ruijin i provinsen Jiangxi og fører gjennom Guangdong og Guangxi og ender opp i Lincang i Yunnan, på grensen mot Burma.

## Eksterne lenker
*
Rein (navn)

**Rein** er et mannsnavn med flere mulige opprinnelser. Det kan være:
* et norsk navn med opprinnelse i det norrøne ordet *hreinn*, «reinsdyr».
* en kortform av tyske navn som begynner på *Rein-*, som *[[Reiner]]* og *[[Reinhard]]*. Disse navnene har opprinnelse i det germanske navneleddet *ragin*, «råd».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Rein Aasland, norsk molekylær biologiprofessor ved UiB
* Rein Alexander, norsk musiker og sanger

## Referanser


## Eksterne lenker
*
Endless Love (film)

***Endless Love*** er en amerikansk romantisk dramafilm fra 1981 regissert av Franco Zeffirelli. Hovedrollene spilles av Brooke Shields og Martin Hewitt.

Tom Cruise hadde sin filmdebut i denne (en liten birolle).

I 2014 kom en nyinnspilling i regi av Shana Feste, og med Alex Pettyfer og Gabriella Wilde i de ledende rollene. Den fikk beskjeden oppmerksomhet.

## Handling
En kjærlighetshistorie mellom en 15 år gammel pike og en 17 år gammel gutt. Et "frigjort" syn på kjærlighet og erotikk mellom unge mennesker skaper konflikter, og i en kritisk situasjon begår gutten en alvorlig ugjerning som skader pikens familie og de unges fremtid.

Det oppstår en konflikt mellom hennes foreldre og gutten og etter en krangel brenner han ved et uhell foreldrenes hus ned. Han blir så innesperret på et mentalsykehus i to år, men kjærligheten mellom dem er sterk. Etter at han kommer ut oppstår nye konflikter.

## Om filmen
*Endless Love* fikk blandet mottakelse av filmkritikerne, men ble en kommersiell suksess i USA hvor den innbrakte $31 millioner.

Filmen vant en Marquee award ved American Movie Awards. Den ble nominert til både en Oscar og en Golden Globe for beste filmmusikk (Lionel Richie).

## I rollene
* Brooke Shields – Jade Butterfield
* Martin Hewitt – David Axelrod
* Shirley Knight – Ann Butterfield
* Don Murray – Hugh Butterfield
* Richard Kiley – Arthur Axelrod
* Beatrice Straight – Rose Axelrod
* James Spader – Keith Butterfield
* Ian Ziering – Sammy Butterfield
* Penelope Milford – Ingrid Orchester
* Tom Cruise – Billy
* Jami Gertz – Patty
* Jeff Marcus – Leonard
* Walt Gorney – Passerby

## Referanser


## Eksterne lenker
*
Newnan

**Newnan** er en by i Coweta County, Georgia, USA, omkring 63 kilometer sørvest for storbyen Atlanta. Ved folketellingen i 2010 hadde byen 33 039 innbyggere. Byen ble per capita regnet å være den rikeste i USA i det forrige århundre. Byen er også kjent som fødestedet for countryartisten Alan Jackson.

## Referanser


## Eksterne lenker
*